SET ผันผวน เก็ง 24 หุ้นร้อน แบงก์เล็ก – ก่อสร้างเด่น
ดัชนีหุ้นไทย (SET) วันนี้ยังผันผวนในกรอบจำกัดตามทิศทางตลาดหุ้นต่างประเทศ เนื่องจากนักลงทุนส่วนใหญ่ชะลอการลงทุนเพื่อรอดูการแถลงนโยบายการเงินเฟด หุ้นในกลุ่มแบงก์ขนาดกลางและเล็กมีความน่าสนใจหลัง TISCO ประกาศงบออกมาดีเกินคาด นอกจากนี้แนะนำซื้อเก็งกำไรกลุ่มรับเหมาก่อสร้าง
14 ก.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.25 น. ค่าเงินบาทอยู่ที่ 33.96 บาทต่อเหรียญ ขณะที่ตลาดหุ้นเอเชียปรับตัวลงจากความวิตกกังวลเกี่ยวกับสถานการณ์การเมืองในสหรัฐ นอกจากนี้ นักลงทุนยังระมัดระวังการซื้อขาย พร้อมกับจับตาถ้อยแถลงของประธาน
นักวิเคราะห์มองดัชนีหุ้นไทย (SET) วันนี้ยังผันผวนในกรอบจำกัดตามทิศทางตลาดหุ้นต่างประเทศ เนื่องจากนักลงทุนส่วนใหญ่ชะลอการลงทุนเพื่อรอดูการแถลงนโยบายการเงินเฟด หุ้นในกลุ่มแบงก์ขนาดกลางและเล็กมีความน่าสนใจหลัง TISCO ประกาศงบออกมาดีเกินคาด นอกจากนี้แนะนำซื้อเก็งกำไรกลุ่มรับเหมาก่อสร้าง
หุ้นเด่นเลือก KKP, TCAP, TISCO, MTLS, SAWAD, EA, WORK, SPRC, ASIAN, BPP, BR, ORI, IHL, SYNTEC, PT, QH, MC, PTTGC, INTUCH, JASIF, CK, STEC, UNIQ และ SEAFCO
 
บล.ธนชาต ระบุในบทวิเคราะห์ (12 ก.ค.) ว่า TISCO ประกาศผลการดำเนินงานแข็งแกร่งจากการตั้งสำรองที่ลดลง เป็นสัญญาณ “บวก” ต่อกลุ่มหุ้นที่เน้นธุรกิจเช่าซื้อ อย่าง KKP  (TP 75 บาท คาดปันผลระหว่างกาล 2.8%) และ THANI (สินเชื่อรถบรรทุกเติบโตดี, ROE เร่งตัวขึ้นจาก 18.4% เป็น 20% ปีนี้, ปันผล 4.5%) ด้วยเช่นกัน ขณะที่ภาพตลาดโดยรวมยังมองเคลื่อนไหว sideways กรอบ 1,568-1,590 จุด ในช่วงประกาศผลการดำเนินงาน 2Q17 เหมือนเดิม
กลยุทธ์หลักยังแนะนำ “Selective” ต่อเนื่อง 1) กำไร 2Q17 แข็งแกร่ง : MTLS SAWAD EA WORK TISCO (ผลการดำเนินงาน 2Q17 ดีกว่าคาดเล็กน้อย ตั้งสำรองต่ำลง)
2) ปันผลระหว่างกาลสูง : KKP (ปันผลทั้งปี 8.4% ขณะคาด 2 บาท/หุ้น กลางปี หรือ 2.8%), SPRC (ปันผลทั้งปี 8.9% และคาดกลางปี 3.8%)
3) ผลดีเร่งลงทุนโครงสร้างพื้นฐาน ล่าสุด ครม.เห็นชอบลงทุนรถไฟความเร็วสูง 1.8 แสนล้านบาท: SEAFCO (กำไรปี 2017-18 เติบโตสูง 50% ต่อปี) STEC (กำไร Turnaround จาก -27% ปีก่อน เป็น +36 ปีนี้)
 
บล.กรุงศรี ระบุในบทวิเคราะห์ (12 ก.ค.) คาด SET ยังผันผวนในกรอบจำกัด ตามทิศทางตลาดหุ้นต่างประเทศเนื่องจากนักลงทุนจะชะลอการลงทุนเพื่อรอดูการแถลงนโยบายการเงินในรอบครึ่งปีของนางเจเน็ต เยลเลน ประธานเฟดต่อสภาผู้แทนราษฏรและวุฒิสภาในคืนวันนี้และพรุ่งนี้ตามลำดับ ส่วนปัจจัยในประเทศอยู่ในช่วง Preview ผลประกอบการ และประกาศงบของกลุ่มธนาคาร ประเมินแบงก์ขนาดกลางและเล็ก KKP TCAP ดูน่าสนใจหลังจากที่ TISCO ประกาศงบ 2Q17 ออกมาดีเกินคาดจาก NPLs ที่ลดลง ส่วนแบงก์ใหญ่ BBL KBANK KTB และ SCB ประกาศงบในสัปดาห์หน้า
กลยุทธ์การลงทุนวันนี้ : ยังเน้น Selective buy หุ้นที่ปัจจัยบวกเฉพาะตัว อาทิ กลุ่มรับเหมาก่อสร้างได้ผลบวกภาครัฐอนุมัติรถไฟไทยจีน (STEC UNIQ) กลุ่มที่แนวโน้มผลประกอบการไตรมาส 2/17 จะออกมาดี ASIAN BPP BR ORI EA MTLS IHL SYNTEC PT และหุ้นปันผลสูง QH KKP MC PTTGC INTUCH และ JASIF
หุ้นเก็งกำไรระยะสั้น : RS (ซื้อ/เป้า 17) คาดงบ 2Q17 พลิกมีกำไรจาก 2Q16 ขาดทุนสุทธิ 85 ล้านบาท รับอานิสงส์ยอดขายเครื่องสำอางค์ดีเกินคาด, IHL (ซื้อ/เป้า 10.50) คาดงบ 2Q17 จะออกมาเติบโต yoy เนื่องจากเริ่มรับรู้รายได้จากยอดสั่งซื้อของ GLI ในเดือน พ.ค.เป็นเดือนแรก
 
บล.แอพเพิล เวลธ์ ระบุในบทวิเคราะห์ (12 ก.ค.) วาง Filer แนวรับสำคัญที่ 1,565 – 1,570 จุด กรณียืนได้ยังแนะนำถือพอร์ต แนะนำซื้อเก็งกำไรกลุ่มรับเหมาก่อสร้าง เช่น CK, STEC, UNIQ, SEAFCO (+ งานประมูลโครงการก่อสร้างภาครัฐฯ)